CELEX: E2013P0008
Language: sk
Date: 2013-06-24 00:00:00
Title: Žaloba podaná 24. júna 2013 združením Abelia proti Dozornému orgánu EZVO (Vec E-8/13)

3.10.2013   
            
            
               SK
            
            
               Úradný vestník Európskej únie
            
            
               C 287/12
            
         Žaloba podaná 24. júna 2013 združením Abelia proti Dozornému orgánu EZVO
   (Vec E-8/13)
   2013/C 287/08
   Dňa 24. júna 2013 podalo združenie Abelia, zastúpené advokátkou Ingebjørg Harto a advokátkou Nina Lea Gjerde z Konfederácie nórskych podnikov (NHO), PO Box 5250 Majorstuen, 0303 Oslo, Nórsko, žalobu proti Dozornému úradu EZVO na Súdny dvor EZVO.
   Žalobca žiada Súdny dvor EZVO, aby:
   
               1.
            
            
               vyhlásil článok 1 rozhodnutia Dozorného úradu EZVO č. 160/13/COL z 24. apríla 2013 za neplatný;
            
         
               2.
            
            
               nariadil dozornému úradu náhradu trov tohto konania.
            
         
      Právna a skutková podstata veci a právne odôvodnenie:
   
   
               —
            
            
               Žalobca je združením obchodníkov a zamestnávateľov v rámci Konfederácie nórskych podnikov (Næringslivets Hoved-organisasjon), ktorá zastupuje 1 250 členských spoločností v oblasti IT, telekomunikácií, výskumu a vývoja, poradenstva a vzdelávacích služieb.
            
         
               —
            
            
               Žaloba sa podáva proti rozhodnutiu Dozorného ústavu EZVO č. 160/13/COL z 24. apríla 2013 o uzatvorení prípadu bez začatia konania vo veci formálneho zisťovania v súvislosti s tým, či nórske právne predpisy o DPH a vracaní DPH možno považovať za štátnu pomoc v zmysle článku 61 ods. 1 Dohody o EHP.
            
         
               —
            
            
               Žalobca okrem iného tvrdí, že:
               
                           —
                        
                        
                           Dozorný úrad nezačal konanie vo veci formálneho zisťovania v súlade s článkom 1 ods. 2 časti I protokolu 3 k Dohode medzi štátmi EZVO o zriadení dozorného úradu a súdneho dvora (ďalej len „dohoda“), porov. článok 4 ods. 4 v časti II protokolu 3 dohody,
                        
                     
                           —
                        
                        
                           Dozorný úrad EZVO svoje rozhodnutie neodôvodnil, ako sa vyžaduje v článku 16 dohody.